"खीर था ते ब्राह्मनै दा दमाक। उसनै इक जुगत सोची। मघेर बीता करदा हा। खेतरै चा घृस्थिएं दे धान गड्डियें च लदोई-लदोई आबा करदे हे। आलूं आवा करदे हे, उड़द ही। गड्डिएं दे पेहियें कन्ने भज्जी-भज्जियै मित्ती चूर-चूर होई, गोडै-गोडै धूड़ बनी गेदी ही। संञा ब्राह्मन अपनै घरै दै अग्गें रस्तै च गत्त कड्ढेआ-फी घड़े भरी-भरो पानी डो’ल्लेआ दुऐ दिन जेह्की बी गड्डी तुआंह् दा लंगदी, उस्सै गत्तै च पेई जदी। ब्राह्मन सारें दो गड्डिएं गी कड्ढने च मदाद करांदा ते मदद मंगदा। कुसै उसी धान, कुसै गुड़ दित्ता। इयां सब किश किट्ठा करी उसनै जनानियै गी आक्खेआ, लै मकान बनाऽ। "